CELEX: C2006/190/42
Language: et
Date: 2006-08-12 00:00:00
Title: Kohtuasi T-148/06: 26. mail 2006 esitatud hagi — Marie Claire versus Siseturu Ühtlustamise Amet — Marie Claire Album (MARIE CLAIRE)

12.8.2006   
            
            
               ET
            
            
               Euroopa Liidu Teataja
            
            
               C 190/23
            
         26. mail 2006 esitatud hagi — Marie Claire versus Siseturu Ühtlustamise Amet — Marie Claire Album (MARIE CLAIRE)
   (Kohtuasi T-148/06)
   (2006/C 190/42)
   Hagiavaldus esitati hispaania keeles
   Pooled
   
      Hageja: Marie Claire S.A (Castellón, Hispaania) (esindajad: advokaadid T. Fernández Mateos ja T. Marín Bataller)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Marie Claire Album SA
   Hageja nõuded
   
               —
            
            
               Tühistada teise apellatsioonikoja 6. märtsi 2006. aasta otsus asjas R-530/2004-2.
            
         
               —
            
            
               Sellest tulenevalt tuvastada, et ühenduse kaubamärki, mille registreerimist taotletakse, ei mõjuta määruse nr 40/94 ühenduse kaubamärgi kohta artikli 8 lõikes 5 sätestatud keeldumispõhjused ja need sätted ei kuulu antud asjas kohaldamisele.
            
         
               —
            
            
               Tuvastada, et ühenduse kaubamärk nr 77.834 “MARIE CLAIRE”, mille registreerimist taotletakse, ei kasuta ebaseaduslikult varasema kaubamärgi eristusvõimet ega head nime ega kahjusta neid õigustatud põhjuseta.
            
         
               —
            
            
               Tuvastada, et taotletud ühenduse kaubamärgi suhtes ei kohaldata ka määruse nr 40/94 ühenduse kaubamärgi kohta artikli 8 lõike 1 punktis b sätestatud keeldumispõhjuseid, nagu seda oma vastavates otsustes leidsid nii ühtlustamisameti vastulausete osakond kui ka teine apellatsioonikoda.
            
         
               —
            
            
               Lubada registreerida hagejale kuuluv ühenduse kaubamärk nr 77.834 “MARIE CLAIRE” rahvusvahelise klassifikatsiooni klassi 25 kaupadele “vannirõivad; aluspesu ja alusrõivad”.
            
         
               —
            
            
               Mõista kohtukulud välja ühtlustamisametilt ning vajaduse korral menetlusse astujalt.
            
         Väited ja peamised argumendid
   
      Ühenduse kaubamärgi taotleja: Hageja.
   
      Asjaomane ühenduse kaubamärk: Sõnamärk “MARIE CLAIRE” kaupadele klassis 25 — taotlus nr 2 389 567.
   
      Vastulause aluseks oleva kaubamärgi või tähise omanik: Marie Claire Album SA.
   
      Vastulause aluseks olev kaubamärk või tähis: Siseriiklikud ning rahvusvahelised sõna- ja kujutismärgid “MARIE CLAIRE” kaupadele ja teenustele klassides 1, 3, 14, 16, 18, 20-22, 24-28, 41 ja 42.
   
      Vastulausete osakonna otsus: Lükata vastulause tagasi.
   
      Apellatsioonikoja otsus: Tühistada vastulausete osakonna otsus ja rahuldada vastulause.
   
      Õiguslikud alused: Määruse (EÜ) nr 40/94 artikli 8 lõike 1 punkti b ja lõike 5 rikkumine.